钦定古今图书集成/明伦汇编/氏族典/第546卷 > 《凌迪知万姓统谱》 > 国渊
## 钦定古今图书集成/明伦汇编/氏族典/第546卷 > 《凌迪知万姓统谱》 > 国渊

按《魏志国渊传》：“渊字子尼，乐安盖人也。师事郑康成，
太祖辟为司空掾属。每于公朝论议，常直言正色，退
无私焉。太祖欲广置屯田，使渊典其事。五年中，仓廪
丰实，百姓竞劝乐业。太祖征关中，以渊为居府长史，
迁太仆，居列卿位，布衣蔬食，禄赐散之旧故宗族以
恭俭自守。卒官。”